Գումարը որպես պարտք

***Գումարը որպես պարտք*** ()*,* 2006 թվականին կանադացի արվեստագետ և ֆիլմարտադրող Փոլ Գրինյոնի էկրանավորած անիմացիոն փաստավավերագրական ֆիլմը՝ ժամանակակից բանկային գործունեության ընթացքում իրականացված դրամական համակարգերի մասին։ Ֆիլմը ներկայացնում է բանկերում գումարի ստեղծման գործընթացի մասին Գրինյոնի պատկերացումը և դրա պատմական նախադրյալը և զգուշացնում է դրա հետագա անկայունության մասին նրա համոզմունքները։ *Գումարը որպես պարտք-*ի հետագա տեսանյութերից են *Գումարը որպես պարտք 2*, խոստումները կատարած (2009) և *Գումարը որպես պարտք 3․ զարգացում գումարից դուրս* (2011)։

## Նախադրյալներ
Ֆիլմի գաղափարը Գրինյոնի մոտ ծնվել է 2002 թվականին որպես Միացյալ ֆինանսական սպառողների համար 5 ժամ տևողությամբ տեսանյութերի պատվերի ներածություն։ Նա իր տեսադասախոսությունը սկսել է «Ոսկերչի հեքիաթը» անիմացիոն տեսքով վերապատմելով՝ վերնագրելով այն «Փողը որպես պարտք»։ Ոսկերչի հեքիաթը նշվել է ֆիլմում որպես «բանկային գործունեության համառոտ և լայնամասշտաբ այլաբանական պատմություն» և չպետք է դիտարկվի որպես բանկային պատմության ամբողջական կամ լիովին ճշգրիտ նկարագրություն։ 2006 թվականին 6 ամիս ժամանակով ընդլայնելով՝ դա Գրինյոնի առաջին լիամետրաժ անիմացիոն նախագիծն էր։

Ֆիլմի մեծ մասը ներկայացնում է ֆիլմարտադրողի պատկերացումը մասնակի բանկային պահուստավորման համակարգում գումարի ժամանակակից ստեղծման մասին։ Նոր գումարը տնտեսություն է մուտք գործում վարկառուների պարտքի միջոցով, այդպիսով ոչ միայն հանրությանը պարտադրելով գումար թողարկող մասնավոր բանկերին, այլև ստեղծելով անվերջ և ինքնամեծացող պարտք, որն ի վերջո գերազանցելու է հարստության ստեղծման մյուս բոլոր հնարավոր ձևերը։ Ֆիլմը պնդում է, որ բանկերի նկատմամբ գումարի այս անընդհատ աճող ձգողականությունը կարող է աղքատացնել ցանկացած ազգի։ Ֆիլմն ավարտվում է՝ բացահայտելով ժամանակակից բանկային գործունեության որոշ այլընտրանքային ձևեր, ինչպես օրինակ՝ բանկերի ազգայնացումը և հանրությանը շահութամասերի վճարումը՝ հիմնելով տեղական բորսայական առևտրի համակարգեր կամ կառավարության կողմից գումարի տպագրություն։

## Քննադատական արձագանք
*Anthropology Today* ամսագրում տեղ գտած հոդվածը ֆիլմն անվանել է «հարված ակտիվիստական շրջանում», բայց նաև «առակ», որը «չարագուշակ է պատկերում բանկերն ու մասնավորապես տոկոսները» և որի «ասելիքը շատ կողմերից շփոթեցնող է»։

*Atlantic Free Press* ամսագրում տեղ գտած հոդվածում ասվում է՝ «*Գումարը որպես պարտք* ֆիլմը ժամանցային չէ․ շատ հեռու է դրանից։ Ֆիլմը զարմանալիորեն տարրական փաստեր է ներկայացնում Միացյալ Նահանգներում գումարի ստեղծման մասին, որոնք պատմում են հանգստացնող ձայնով, ինչը կարող է մեղմ պատկերացում ստեղծել, այնուամենայնիվ ֆիլմի ասելիքն ավելին քան անբովանդակ է։ Իրականում, եթե դրանից ձեր արյունը չի եռում, ապա անհրաժեշտ է ստուգել ձեր կենսական նշանները»։

Cdurable-ը գրել է. «Արվեստագետ և տեսանկարահանող Փոլ Գրինյոնի ստեղծած այս դինամիկ և զվարճալի անիմացիոն ֆիլմը բացատրում է պարտք-գումար ընթացիկ համակարգի կախարդական, բայց խճճված ազդեցությունները բոլորին հասկանալի եզրույթներով»։ Thomas Publications Fog City Journal-ը գրել է, որ անիմացիոն վավերագրական ֆիլմը «անցավ, բայց արդյունավետ կրթական գործիք է»։

Իր անձնական վեբ կայքում Փոլ Գրինյոնը նշել է, որ վավերագրական ֆիլմի վերաբերյալ եղել են երկու հիմնական քննադատություններ, որոնք ներկայացրել են հակափաստարկներ, բայց ընդունել է, որ մասնակի բանկային պահուստավորման վերաբերյալ իր ներկայացումը գուցե «մոլորեցնող» է եղել և «վերանայված հրատարակության մեջ այն կփոխարինվի ավելի քիչ վիճելի տեղեկատվությամբ»։ Ֆիլմը քննադատության են ենթարկել նաև հետերոդոքս տնտեսական և լիբերտարիան մտածողները, ինչպիսին է Էդվարդ Գրիֆինի Միջազգային ազատության ուժը։ Մասնավորապես, Գրիֆինը քննադատել է Գրինյոնի առաջարկը «անտոկոս բանկային գործունեության» և ֆիատային, թեև կառավարության ստեղծած, այլ ոչ թե կենտրոնական բանկի ստեղծված, արժույթի վերաբերյալ։

## Գումարը որպես պարտք 3
Այս ֆիլմը նկարագրում է երեք այլընտրանքային լուծումներ, որոնք ստեղծել են դրամական համակարգի բարեփոխողները։
*Կոշտ գումար, ինչպիսին է ոսկու ստանդարտը
*«Պարտքից ազատ» ֆիատ գումար
*Ինքնուրույն տրամադրված վարկ

## Տես նաև

* Ազատ բանկային գործունեություն

## Ծանոթագրություններ

## Արտաքին հղումներ
*
*

Կատեգորիա:2006 ֆիլմեր
Կատեգորիա:Վավերագրական ֆիլմեր
Կատեգորիա:Ֆինանսներ